**Ministru kabineta noteikumu projekta**

**“Grozījumi Ministru kabineta 2011.gada 27.decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. |  Pamatojums | Ministru kabineta noteikumu projekts “Grozījumi Ministru kabineta 2011.gada 27.decembra noteikumos Nr.1036 „Kārtība, kādā valsts finansē profesionālās ievirzes sporta izglītības programmas”” (turpmāk – Projekts) izstrādāts: 1. pamatojoties uz Izglītības likuma 14.panta 26.punktā un Profesionālās izglītības likuma 31.panta 2.2 daļā ietverto deleģējumu;
2. izpildot Ministru kabineta 2016.gada 5.jūlija sēdes protokollēmuma “Noteikumu projekts “Pedagogu darba samaksas noteikumi”” (prot.Nr.33 35.§) 11.1.apakšpunktā Izglītības un zinātnes ministrijai doto uzdevumu sagatavot un iesniegt izskatīšanai Ministru kabineta 2016.gada 12.jūlija sēdē kā Ministru kabineta lietu Ministru kabineta noteikumiem “Pedagogu darba samaksas noteikumi” (turpmāk – Pedagogu darba samaksas noteikumi) atbilstošus grozījumus Ministru kabineta 2011.gada 27.decembra noteikumos Nr.1036 “Kārtība, kādā valsts finansē profesionālās ievirzes sporta izglītības programmas” (turpmāk – Noteikumi).
 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība |  Pedagogu darba samaksas noteikumi nosaka, ka izglītības iestādes pedagogu darba samaksas fondu veido pedagogu darba algas fonds un piemaksu fonds. Noteikumos ietvertais normatīvais regulējums neparedz kārtību, kādā tiek aprēķināts un piešķirts valsts budžeta finansējums (attiecīgajam gadam apstiprinātā finansējuma ietvaros) 13% apmērā no akreditētās profesionālās ievirzes sporta izglītības iestādes (turpmāk arī – izglītības iestāde) īstenotajās programmās paredzētajās stundās nodarbināto pedagogu darba samaksai un valsts sociālās apdrošināšanas obligātajām iemaksām (turpmāk – dotācija) nepieciešamā papildus finansējuma – pedagogu papildu pienākumu, kā arī pedagoga mēneša darba algas likmes palielināšanai (turpmāk – piemaksu fonds). Lai ar 2017.gada 1.janvāri nodrošinātu piemaksu fonda aprēķināšanas un piešķiršanas kārtību izglītības iestādēm, Projekts paredz attiecīgi papildināt Noteikumus. Šobrīd Noteikumu 8.punktā noteikta izglītības iestādei piešķiramās dotācijas apmēra aprēķināšanas formula, kurā nav iekļauts piemaksu fonda (13%) aprēķināšanas koeficients. Attiecīgi Projektā tiek precizēta piemaksas apmēra noteikšana (formula) izglītības iestādē – paskaidrojot tajā izmantotos simbolus. Noteikumu 9.2.apakšpunkts izteikts jaunā redakcijā atbilstoši Pedagogu darba samaksas noteikumos noteiktajam terminam “zemākā mēneša darba algas likme”, kā arī ņemot vērā, ka Pedagogu darba samaksas noteikumi neparedz pedagoga mēneša darba algas likmi piesaistīt pedagoga darba stāžam. Ievērojot to, ka Pedagogu darba samaksas noteikumi paredz, ka pedagoga darba slodze, kas atbilst vienai mēneša darba algas likmei ir 30 darba stundas nedēļā un profesionālās ievirzes sporta izglītības pedagogiem darba slodzē ietvertas – 28 mācību – treniņu nodarbības (tai skaitā dalība sacensībās), kā arī nodarbību sagatavošana, izglītojamo pavadīšana dalībai sacensībās, metodiskais darbs izglītības iestādē un citu aktivitāšu, kas saistītas ar izglītības iestādes attīstību, veikšana, nepieciešams precizēt maksimālo stundu skaitu nedēļā katra apmācības gada mācību – treniņu grupai, izsakot jaunā redakcijā Noteikumu 6. pielikuma tabulas aili “Maksimālais stundu skaits nedēļā”. Ņemot vērā Pedagogu darba samaksas noteikumu noslēguma jautājumos noteikto, ka profesionālās ievirzes izglītības iestāžu dibinātājiem profesionālās ievirzes izglītības iestāžu pedagogiem zemākās mēneša darba algas likmes atbilstoši Pedagogu darba samaksas noteikumu 1.pielikumam un darba slodzes, kas atbilst mēneša darba algas likmei, atbilstoši 3.pielikumam, jānodrošina no 2017.gada 1.janvāra, tiek noteikts, ka Projekts stājas spēkā 2017.gada 1.janvārī. Lai gan Izglītības un zinātnes ministrija, pieņemot lēmumu par dotācijas sadali izglītības iestādēm nākamajam gadam, izvērtē Noteikumu 3.punktā minēto iesniegumu, kā arī 4. un 4.1 punktā minēto informāciju, kuru izglītības iestāde ministrijā iesniedz līdz kārtējā gada 1.oktobrim, Projekta spēkā stāšanās ar 2017.gada 1.janvāri neradīs šķēršļus dotācijas apmēra noteikšanai, jo Izglītības un zinātnes ministrijas lēmums par dotācijas apmēra noteikšanu profesionālās ievirzes sporta izglītības iestādēm 2017.gadā jebkurā gadījumā stāsies spēkā 2017.gada 1.janvārī. |
| 3. |  Projekta izstrādē iesaistītās institūcijas | Izglītības un zinātnes ministrija |
| 4. |  Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums ietekmē vai varētu ietekmēt | Projekts attiecas izglītības iestādēm, kas īsteno profesionālās ievirzes sporta izglītības programmas. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskais regulējums tiks īstenots kārtējam gadam apstiprinātā budžeta ietvaros. |
| 3. | Administratīvo izmaksu monetārs novērtējums |  Projekts šo jomu neskar. |
| 4. | Cita informācija | Aprēķins par finansējumu, kas nepieciešams, lai nodrošinātu dotāciju profesionālās ievirzes sporta izglītības iestāžu pedagogiem, pievienots 2016.gada 5.jūlija sēdē pieņemtajiem Pedagogu darba samaksas noteikumiem (to projektam). Atbilstoši Ministru kabineta 2016.gada 5.jūlija sēdes protokollēmumam “Noteikumu projekts “Pedagogu darba samaksas noteikumi”” (prot.Nr.33 35.§) finansējums Projekta normu izpildei tiks nodrošināts no Izglītības un zinātnes ministrijai pieejamajiem iekšējiem resursiem. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017** | **2018** | **2019** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu | izmaiņas, salīdzinot ar kārtējo (n) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 11 001 120 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 11 001 120 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 11 001 120 |  | 0 | 0 | 0 |
| 2.1. valsts pamatbudžets | 11 001 120 |  | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): |  |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Aprēķins par finansējumu, kas nepieciešams, lai nodrošinātu dotāciju profesionālās ievirzes sporta izglītības iestāžu pedagogiem, pievienots 2016.gada 5.jūlija sēdē pieņemtajiem Pedagogu darba samaksas noteikumiem (to projektam). Papildus nepieciešamais finansējums dotācijas nodrošināšanai ar 2017.gada 1.janvāri 2017.gadā ir 2 910 771 *euro*, 2018.gadā un 2019.gadā – 2 910 771 *euro*. Ņemot vērā faktu, ka atbilstoši Ministru kabineta 2016.gada 5.jūlija sēdes protokollēmumam “Noteikumu projekts “Pedagogu darba samaksas noteikumi”” (prot.Nr.33 35.§) finansējums Projekta normu izpildei tiks nodrošināts no Izglītības un zinātnes ministrijai pieejamajiem iekšējiem resursiem, papildus finansējums Projekta īstenošanai nav nepieciešams. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ir saistīts ar Pedagogu darba samaksas noteikumiem, kuru izstrādes procesā notika arī sabiedrības līdzdalība. Papildus minētam Projekta izstrādes procesā tika iesaistīta arī Latvijas Sporta izglītības iestāžu Direktoru padome, kura ir sniegusi atzinumu par Projektu.  |
| 2. | Sabiedrības līdzdalība projekta izstrādē | Projekts ir saistīts ar Pedagogu darba samaksas noteikumiem, kuru izstrādes procesā notika arī sabiedrības līdzdalība. Papildus minētam Projekta izstrādes procesā tika iesaistīta arī Latvijas Sporta izglītības iestāžu Direktoru padome, kura ir sniegusi atzinumu par Projektu. |
| 3. | Sabiedrības līdzdalības rezultāti | Lai gan sākotnēji bija paredzēts, ka Projekts stāsies spēkā 2016.gada 1.septembrī (jo Izglītības un zinātnes ministrijai, pieņemot lēmumu par dotācijas sadali izglītības iestādēm nākamajam gadam, jāizvērtē Noteikumu 3.punktā minētie iesniegumi, kā arī 4. un 4.1 punktā minētā informācija, kura izglītības iestādei ministrijā jāiesniedz līdz kārtējā gada 1.oktobrim), ņemot vērā Latvijas Sporta izglītības iestāžu Direktoru padomes atzinumā sniegto viedokli, Projekts tika precizēts un noteikts, ka tas stāsies spēkā 2017.gada 1.janvārī. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
|  1. |  Projekta izpildē iesaistītās institūcijas | Tiesību akta projekta izpildē iesaistīta Izglītības un zinātnes ministrija, Latvijas Sporta izglītības iestāžu Direktoru padome un 70 profesionālās ievirzes sporta izglītības iestādes. |
|  2. |  Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem.  | Projekta izpilde neietekmēs pārvaldes funkcijas vai institucionālo struktūru. |
|  3. |  Cita informācija |  Nav |

*Anotācijas IV un V sadaļa – projekts šīs jomas neskar.*

Izglītības un zinātnes ministrs Kārlis Šadurskis

Valsts sekretāre Līga Lejiņa

12.07.2016 15:28

1276

E.Severs

67047935, edgars.severs@izm.gov.lv